open-index/open-wikipedia-markdown huggingface dataset:
Kosti Eskola

**Kosti Eskola** (30. joulukuuta 1889 Nastola – 26. heinäkuuta 1955) oli suomalainen jääkärimajuri. Hänen vanhempansa olivat maanviljelijä Henrik Gustaf Eskola ja Charlotta Varpenius. Hänet vihittiin avioliittoon vuonna 1920 Siiri Erika Taittosen kanssa.

## Opinnot
Eskola oli kansakoulun käynyt ja sen jälkeen hän jatkoi yksityisopintoja vuosina 1910–1915 Saksassa Mitweidan ja Strelitzin polyteknillisissä opistoissa. Haminan taistelukoulun hän suoritti vuonna 1918. 

## Jääkäriaika

Eskola liittyi Saksassa sotilaskoulutusta antavaan Jääkäripataljoona 27:ään 20. marraskuuta 1915 ja sijoitettiin pataljoonan pioneerikomppaniaan, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joen asemasodassa, Riianlahden rannikkoasemissa ja Schmardenin hyökkäykseen sekä Aa-joen talvitaisteluissa.

## Suomen sisällissota
:*Katso myös: [[Suomen sisällissota]]*
Eskola astui Suomen armeijan palvelukseen 7. helmikuuta 1918 vänrikiksi ylennettynä ja saapui Suomeen (Vaasaan) 3. maaliskuuta 1918 aselaiva S/S Virgolla. Hänet sijoitettiin Suomen valkoiseen armeijaan joukkueenjohtajaksi Kenttälennätinpataljoonaan, josta hänet komennettiin 28. maaliskuuta 1918 eversti Ausfeldin esikuntaan ja siirrettiin 15. huhtikuuta 1918 joukkueenjohtajaksi 6. Jääkärirykmentin 17. jääkäripataljoonan 1. komppaniaan. missä joukko-osastossa otti osaa taisteluihin Mouhussa, Tampereella ja Viipurissa. 

## Sisällissodan jälkeinen aika
Sisällissodan jälkeen Eskola toimi joukkueenjohtajana 6. Jääkärirykmentistä muodostetussa Jääkäripataljoona n:o 6:ssa, jolla myöhemmin oli nimet Jääkäripataljoona n:o 3 ja Kajaanin sissipataljoona. Armeijasta hän erosi 23. lokakuuta 1918. Sotilasuransa jälkeen hän toimi vuonna 1919 piirtäjänä ja konstruktöörinä Lehtoniemi oy:ssä Varkaudessa, vastaavassa toimessa hän toimi vuosina 1920–1924 Kotkan konepaja oy:ssä. Puolustusministeriön taisteluvälineosastossa hän oli tarkastajana vuosina 1925–1927. Hänet nimitettiin 1. tammikuuta 1928 Suojeluskuntajärjestöön asetarkastajaksi. Asetarkastajan toimi poiki hänelle 27. kesäkuuta 1928 vakinaisen paikan Suojeluskuntajärjestöön ja hän jäi edelleen Yliesikunnan asetarkastajaksi. 

## Talvi- ja jatkosota
Talvisotaan Eskola osallistui Suojeluskuntajärjestön yliesikunnan asetarkastajana ja jatkosotaan hän osallistui toimistoupseerina Kotijoukkojen esikunnassa. Hän erosi vakinaisesta palveluksesta vuonna 1944, jonka jälkeen hän toimi Puolustusvoimain pääesikunnan pioneeriosastolla toimistosihteerinä vuoteen 1947 saakka. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* 

### Viitteet
You Bet Your Life

**You Bet Your Life** oli yhdysvaltalainen visailuohjelma, jota esitettiin radiossa 1947&ndash;1956 ja televisiossa 1950&ndash;1961. Ohjelman juontajana toimi Groucho Marx. Radiossa ohjelmaa lähetettiin alun perin ABC:n asemien kautta. Myöhemmin sarja siirtyi CBS:lle ja lopulta NBC:lle. Televisioversion lähetyksestä vastasi NBC.

*You Bet Your Life* sai vuonna 1948 Peabody-palkinnon. Vuonna 1988 sarja nimettiin Radio Hall of Fameen.

Sarjaa on yritetty herättää henkiin myöhemminkin. Vuoden 1980 versiossa juontajana toimi Buddy Hackett ja vuoden 1992 versiossa Bill Cosby. Molemmat yritykset jäivät lyhytikäisiksi.

## Lähteet

## Aiheesta muualla
*You Bet Your Life radiosarjan jaksoja kuunneltavissa/ladattavissa Internet Archivessa
*You Bet Your Life televisiosarjan jakso kuunneltavissa/ladattavissa Internet Archivessa
*
Suuri odaliski

**Grande Odalisque** (*Suuri odaliski*), joka tunnetaan myös nimillä *Une Odalisque* ja *La Grande Odalisque*, on ranskalaisen taidemaalarin Jean Auguste Dominique Ingresin (1780–1867) vuonna 1814 valmistunut öljyvärimaalaus, joka kuvaa odaliskia eli jalkavaimoa. Maalaus on kooltaan 88,9 cm × 162,56 cm.

Ingresin aikalaiset pitivät maalausta Ingresin pesäeron tekemisenä uusklassismiin, mikä merkitsi siirtymistä kohti eksoottisempaa romantiikkaa. *Suuri odaliski* herätti ensimmäisessä taidenäyttelyssään laajaa kritiikkiä. Se on herättänyt huomiota erityisesti venytettyjen mittasuhteiden ja anatomisen realismin puuttumisen vuoksi. Maalaus kuuluu nykyisin Louvren kokoelmiin.

## Aiheesta muualla
*''Une Odalisque'' Louvren sivuilla
Hyundai Scoupe

**Hyundai Scoupe** on korealaisen Hyundain valmistama kaksiovinen coupé. Sillä on sama etuvetorakenne kuin Hyundai Ponylla. 
 

## Aiheesta muualla
Joutsenprinsessa ja lumottu valtakunta

**Joutsenprinsessa ja lumottu valtakunta** (*The Swan Princess: The Mystery of the Enchanted Kingdom*) on yhdysvaltalainen animaatioelokuva vuodelta 1998. Se on *Joutsenprinsessa*-elokuvasarjan kolmas osa ja jatko-osa elokuville *[[Joutsenprinsessa]]* sekä *[[Joutsenprinsessa ja taikavuoren salaisuus]]*. Elokuvan ohjasi edelliset elokuvatkin ohjannut Richard Rich.

*Joutsenprinsessa ja lumottu valtakunta* on elokuvasarjan viimeinen osa, jonka kuvat on piirretty käsin. Vuonna 2012 julkaistu elokuvasarjan neljäs osa *[[Joutsenprinsessan joulu]]* on tietokoneanimioitu.

## Ääninäyttelijät

### Suomenkieliset

## Lähteet

## Aiheesta muualla
* 
*
Laitialanselkä

**Laitialanselkä** on Vesijärven lounainen selkä. Se käsittää Hollolan kirkonkylän luoteispuoleiset vesialueet itäisenä rajanaan Enonselkä. Laitialanselän rannat ovat kaislikkoa ja rantapeltoisena maaseutumaisena ympäristönä siellä on runsaasti vesilintuja. Alueella on Laasonpohjan neljä luonnonsuojelualuetta.

Laitialasellälle laskee Hammonjoki. Laitialanselkä jatkuu Manskiveen, jonka pohjoispuolella on Asikkalan Viitaila. Hollolan kirkonkylässä ja siitä itään Laitialanselällä sijaitsevat Hollolan seurakunnan Parinpellon leirikeskus.

Laitialanselän rannalla on mm. Laitialan kartano sekä Hollolan kunnan Manskiven toimintakeskus, joka nykyään on pääasiassa kunnan nuorisotoimen käytössä. Manskiven toimintakeskus ja Parinpellon leirikeskus voivat tarjota majoitusta myös ulkopuolisille ryhmille.

Laitialan kartanosta pohjoiseen sijaitsee Laitialan uimaranta, jolla on lehtomainen pysäköintialue ja kaislikkoalueen välissä sijaitseva pitkä laituri.

Vesijärviprojektien yhteydessä Laitialanselällä on harjoitettu voimakasta hoitokalastusta.

## Lähteet
Mazda 929

**Mazda 929** on automalli, jota valmistettiin vuosien 1973–1998 aikana neljä sukupolvea. Mazda 929 oli suunniteltu edustusautoksi ja Mazdan malliston suurimmaksi henkilöautomalliksi. Kaikki mallit ovat takavetoisia. Mallin edeltäjänä oli Mazda 1500/1800. 929:n korvasi vuonna 1996 Mazda Xedos 9.

## Sukupolvet
Mazda 929 HV
* 1973–1981
* Korimallit: 2-ovinen coupe ja 4-ovinen sedan
* Moottorit: 1.8L, 2.0L ja 2.2L



Mazda 929 HB
* 1981–1986
* Korimallit: 2-ovinen coupe, 4-ovinen sedan 
* Moottorit: 2.0L 



Mazda 6929 HC
* 1986–1991
* Korimallit: 4-ovinen sedan
* Moottorit: 2.0L, 2.2L ja 3.0L V6



Mazda 929 HD
* 1991-1996
* Korimallit: 4-ovinen sedan 
* Moottorit: 2.5L V6 ja 3.0L V6
Puertoriconkehrääjä

**Puertoriconkehrääjä** (*Antrostomus noctitherus*) on vaarantunut Puerto Ricossa elävä kehrääjälintu.

Kooltaan puertoriconkehrääjä on noin 22&nbsp;cm. Linnun vatsa on mustan ja valkoisen kirjava. Selän väritys on harmaan keltaisen ja mustan kirjava. Päälaki puertoriconkehrääjällä on harmaa ja silmänympärys on väriltään ruosteenruskea. Ulkonäöltään puertoriconkehrääjä muistuttaa männikkökehrääjää (*Antrostomus carolinensis*) ja antillienhaukkakehrääjää (*Chordeiles gundlachii*).

Puertoriconkehrääjä elää 75&ndash;230 metrin korkeudessa avoimilla tai puoliavoimilla pensaikkoalueilla ja pensaikkoisissa metsissä kalkkikivialueilla. Ravintonaan lintu käyttää hyönteisiä, erityisesti kovakuoriaisia ja perhosia. Puertoriconkehrääjäkannan kooksi arvioidaan 4&nbsp;100 &ndash; 15&nbsp;000 yksilöä. Suurin lajiin kohdistuva uhka on elinympäristön tuhoutuminen. Lisäksi nuoria lintuja saalistavat saarelle levinneet suopöllöt (*Asio flammeus*) ja mahdollisesti myös keltanokkamatkijat (*Margarops fuscatus*).

## Lähteet
In Rainbows – From the Basement

**In Rainbows - From the Basement** on englantilaisen rock-yhtyeen Radioheadin livevideo, joka julkaistiin vuonna 2008. Se sisältää kymmenen tulkintaa yhtyeen albumin *[[In Rainbows]]* kappaleista ja bonus CD:n, joka ilmestyi aikaisemmin *In Rainbowsin* discbox-versiolla. Video julkaistiin vain digitaalisesti, iTunes Storessa.

Video kuvattiin studiossa Covent Gardenissa.

## Kappaleet
Kaikki kappaleet tehnyt Radiohead.

# 
# 
# 
# 
# 
# 
# 
# 
# 
# 

Videolta puuttuu kaksi *In Rainbowsin* kappaletta: "Faust Arp" ja "Jigsaw Falling into Place".
Margo

**Margo** voi tarkoittaa seuraavia:

* Margo, etunimenä:
** Margo Hayes (s. 1998), yhdysvaltalainen kiipeilijä
** Margo Jones (1913–1955), yhdysvaltalainen teatteriohjaaja ja näyttelijä
** Margo Kõlar (s. 1961), virolainen säveltäjä
** Margo Martindale (s. 1951), yhdysvaltalainen näyttelijä
** Margo Scharten-Antink (1868–1957), alankomaalainen runoilija
** Margo Uusorg (s. 1979), virolainen juoksija
* kuvitteellisia henkilöitä ja olentoja:
** Margo, sauvasirkka animaatiosarjassa *[[Brandy ja Herra Whiskers]]*
** Margo Roth Spiegelman, toinen päähenkilöistä John Greenin romaanissa *[[Arvoitus nimeltä Margo]]*
* muita merkityksiä:
** 1175 Margo, päävyöhykkeen asteroidi.
Bursting Out

**Bursting Out** on Jethro Tull -yhtyeen syyskuussa 1978 julkaistu ensimmäinen varsinainen livealbumi. Se nauhoitettiin saman vuoden kevään Euroopan-kiertueella. Albumista on julkaistu myös yhden CD:n versio, jolta puuttuu joitakin kappaleita. Vuoden 2004 remasteroitu versio on tupla-CD, joka sisältää koko albumin.

## Kappaleet
Kaikki kappaleet kirjoittanut Ian Anderson ellei toisin mainita.

### Levy 1

* 

**A-puoli**
# 
# 
# 
# 
# 
**B-puoli**
# 
# 
# 
# 

### Levy 2

* 

**A-puoli**
# 
# 
# 
# 
**B-puoli**
# 
# 
# 
# 
# 

## Kokoonpano

* Ian Anderson – laulu, huilu, akustinen kitara
* Martin Barre – kitara, mandoliini, marimba
* Barriemore Barlow – rummut, kellopeli
* John Evan – piano, urut, harmonikka, syntetisaattori
* John Glascock – basso, kitara, laulu
* David Palmer – kirkkourut, syntetisaattori

## Lähteet
Studebaker

**Studebaker Corporation** oli yhdysvaltalainen autotehdas, joka sijaitsi South Bendissä Indianassa. Vuonna 1852 perustettu yhtiö valmisti alkujaan kaivosvaunuja. Vuonna 1868 se rekisteröitiin nimellä Studebaker Brothers Manufacturing Company. Kun Studebaker ryhtyi valmistamaan sähkö- ja bensiinikäyttöisiä kulkuvälineitä 1902, se toimi yhteistyössä muiden bensiinikäyttöisten kulkupelien valmistajien kanssa vuoteen 1911. Vuonna 1913 Studebaker toi markkinoille ensimmäiset bensiinikäyttöiset autot omalla Studebaker-merkillään.

1910- ja 1920-luvuilla Studebaker oli Yhdysvaltojen suurimpia teollisuusyrityksiä. Vuosina 1916–1924 sen pörssiarvo määritti osaltaan Dow Jones -teollisuusindeksiä.

Studebaker Corporation valmisti myös muita automerkkejä, vuosina 1927–1930 Erskine- ja 1932–1933 Rockne-autoja. Ne olivat loistoauto Studebakeria halvempia.

Vuonna 1954 detroitilainen Packard Motors Company osti yhtiön, ja Studebakerista tuli Studebaker Packard Corporationin yksi osasto vuosiksi 1957–1962. Vuonna 1962 se otti jälleen käyttöön vanhan nimensä Studebaker Corporation, mutta seuraavana vuonna tehdas South Bendissä suljettiin. Studebaker luopui autonvalmistuksesta 1966, mutta yhtiö pysyi itsenäisenä sijoitusyhtiönä vuoteen 1967, jolloin se yhdistyi Worthingtoniin ja yhtiön nimeksi tuli Studebaker-Worthington Corp.

## Suomessa
Ensimmäiset Studebaker-autot tuotiin Suomeen jo ennen ensimmäistä maailmansotaa. Maahantuojana oli Ab Walfrid Alfthan Oy, joka toi Studebakereita vuosina 1912–1913 runsaat 20 kappaletta. Vuodesta 1925 alkaen Studebakerin edustajana Suomessa toimi Korpivaara Oy siihen saakka, kunnes Studebaker luopui autojen valmistuksesta. Studebaker-henkilöautoja rekisteröitiin 1930-luvun ajan melko runsaasti: huippuvuonna 1938 lukumäärä oli 818. Kuorma- ja linja-autona Studebaker ei ollut kovin yleinen, mutta niilläkin oli Suomessa joukko uskollisia käyttäjiä. Vuonna 1939 Studebaker oli Suomen kahdeksanneksi yleisin henkilöautomerkki 3,1 prosentin osuudella rekisteröidyistä autoista.

Toisen maailmansodan jälkeen Studebaker-autojen tuonti Suomeen jäi vähäiseksi säännöstelyn vuoksi. Vuoden 1954 lopussa Suomen ajoneuvorekisterissä oli 744 Studebaker-henkilöautoa ja 264 Studebaker-kuorma-autoa. Vuonna 1961 Studebaker Lark -henkilöauto maksoi Suomessa 1&nbsp;430&nbsp;000 markkaa (vuoden 2005 rahassa 27&nbsp;170 euroa), mikä oli reilut kaksi kertaa niin paljon kuin Volkswagen Kuplan hinta (610&nbsp;000 mk/11&nbsp;590 €) ja hieman enemmän kuin Mercedes-Benz 180:n hinta (1&nbsp;230&nbsp;000 mk/23&nbsp;370 €). Vuoden 1963 lopussa Studebakereita oli rekisterissä vielä noin 600 autoa, mutta tämän jälkeen sitä ei mainittu ajoneuvorekisterissä enää omana merkkinään. Viimeiseksi Suomessa esitellyksi Studebakeriksi jäi vuoden 1962 uutuus, Avanti-urheiluauto. Studebakerin tuonti Suomeen päättyi valmistajan lopettaessa toimintansa vuonna 1966.

## Lähteet

## Aiheesta muualla

* Studebaker-Worthingtonin sivut  
* Studebaker-museo 
* Studebakerin historiaa
Shakkilauta

**Shakkilauta** on shakissa ja muissa peleissä käytettävä ruutulauta. 

Neliön muotoinen lauta koostuu 64 ruudusta, jotka ovat kahdeksassa pystysuorassa *linjassa* ja kahdeksassa vaakasuorassa *rivissä*. Joka toinen ruutu on tumma ja joka toinen vaalea, ja niistä käytetään yleensä nimityksiä *mustat ruudut* ja *valkeat ruudut*. Shakkilauta voi olla esimerkiksi muovia, puuta, pahvia tai norsunluuta.

Lauta asetetaan ennen shakkipeliä niin, että kummallakin pelaajalla on oikeassa alakulmassa valkea ruutu. 

Laudassa on linjat a–h sekä rivit 1–8, ja nämä on voitu merkitä laudan reunaan. Näin shakin siirrot voidaan helpommin merkitä muistiin.

Samanlaista pelilautaa käytetään myös tammipelissä.
Camp Rock

**Camp Rock** on Disney Channelin elokuva vuodelta 2008. Suomen ensi-ilta Disney Channelilla oli 3. lokakuuta 2008.

## Tarina

Camp Rock kertoo Mitchiestä, joka haluaisi päästä etenkin nuorten suosimalle kesäleirille Camp Rockille. Mitchien perheellä ei ole kuitenkaan varaa kustantaa leiriä - Mitchien äidin pitopalvelu alkaa pyöriä, ja Mitchien isä lajentaa rautakauppaansa. Tullessaan kuitenkin kotiin viimeisen koulupäivänsä jälkeen Mitchietä odottaa mukava yllätys. Hänen äitinsä pitopalvelu on saanut tehtäväkseen huolehtia leiriläisten ruokapuolen, ja Mitchie pääsee leirille alennushintaan!

Hieman aikaisemmin nuori Connect 3 yhtyeen jäsen Shane Gray on marssinut ulos kuvauksista. Bändin muut jäsenet päättävät lähettää Shanen leirille Camp Rockille, jossa Connect 3 perustettiin 3 vuotta aikaisemmin. Bändin jäsenet perustelevat aiettaan sillä, että Shane saa tavata Brown-setänsä. Shane ei kuitenkaan haluaisi mennä leirille, joten hänet pakotetaan sinne.

Mitchie saapuu leirille ja tapaa heti ensimmäiseksi Caitlynin. Caitlyn on ystävällinen Mitchielle, ja kertoo mielenkiintoisia asioita leiriläisistä. Leirin diiva Tess Tyler on kuuluisan TJ Tylerin tytär, ja on siis itsekin melko kuuluisa. Kun Tess sitten tulee pilkkaamaan Caitlynin vanhempien ammatteja, ottaa Mitchie ohjat käsiinsä ja esittäytyy. Mitchie kertoo nimensä ja isänsä ammatin, mutta kuten arvata saattaa Tess ei ole kiinnostunut. Mitchie sepittää valheen jonka mukaan hänen äitinsä on Kiinan Hot Tunes TV:n johtaja. Valheesta johtuen Mitchie saa suuren suosion Tessin keskuudessa.
Tosiasiassa Mitchie on leirillä vain siksi, että hänen äitinsä on siellä töissä, ja Mitchie auttaa häntä keittiössä.

Shane kuulee sattumalta jonkun laulavan tyhjässä salissa, mutta Shane ei ehdi nähdä tyttöä, joten hän rupeaa etsimään "tyttöä ja ääntä". Mitchie ystävystyy Shanen kanssa, josta Tess tulee erittäin vihaiseksi. Lopulta Tess saa tietää Mitchien valehdelleen perheestään ja hän paljastaa koko leirille Mitchien valheen ja Shanen sydän särkyy. Kaikki tuntuvat vihaavan Mitchietä, paitsi Caitlyn. Tess saa myös tietää, että Michie on tyttö, jota Shane etsii, joten hän piilottaa käsikorunsa keittiöön täten lavastaen Michien ja Caitlynin varkaiksi. Brown kieltää heitä esiintymästä loppujameissa.

Mitchie kuitenkin pitää mielensä ja keksii keinon päästä esiintymään, siten Shane saa tietää Mitchien olevan hänen etsimänsä tyttö. 

### Rooleissa
Ratsun kierto

**Ratsun kierto** on matemaattinen ongelma, johon liittyy shakissa käytettävä ratsu ja shakkilauta. Tarkoituksena on liikuttaa ratsua laudalla niin, että se käy jokaisessa ruudussa kerran ja vain kerran. Ongelmalle on useita ratkaisuja. Normaalilla shakkilaudalla (8 × 8) on tasan 26&nbsp;534&nbsp;728&nbsp;821&nbsp;064 sellaista ratkaisua, joissa ratsu lopettaa ruudulle, jota se uhkaa alussa. Tällöin kyseessä on silmukka jossa lopetusruudusta pääsee takaisin alkuun. On olemassa myös ratkaisuja, joissa viimeisestä ruudusta ei ole mahdollista päästä takaisin aloitusruutuun. Lukuun on laskettu mukaan myös ratkaisujen käänteiset muodot (siirrot takaperin).

## Ominaisuuksia
Monista ratkaisuista on löydettävissä taikaneliön ominaisuuksia. Taikaneliössä jokaisen vaaka-, pysty- ja vinorivin summa on sama. Tällaista taikaneliötä, jossa luvut vastaavat ratsun kierron siirron järjestyslukua ei ole mahdollista luoda, vaikkakin lähellä olevia ratkaisuja on löydetty. Tämä matemaattinen ongelma ratkaistiin tietokoneen avulla vuonna 2003.

## Olemassaolo
Ratsun kierto on aina mahdollista toteuttaa *m* × *n* ruudun kokoisella laudalla, jossa *m* pienempi tai yhtäsuuri kuin *n*, jos yksi tai useampi seuraavista ehdoista **ei** täyty:
# *m* ja *n* ovat molemmat parittomia
# *m* on 1, 2 tai 4
# *m* on 3 ja *n* on 4,6, tai 8

Pienin mahdollinen neliönmuotoinen lauta, jolla sen voi suorittaa on 5 × 5 ruudun lauta.

Ratsun kiertoa voi myös pelata eräänlaisena kaksinpelinä. Tällöin molemmat siirtävät vuorotellen ratsujaan, kunnes jompikumpi ei voi enää liikuttaa ratsuaan uudelle ruudulle. Tällöin toinen pelaaja on voittanut.

## Lähteet

## Aiheesta muualla

* Warnsdorff's Rule Web Page
* Warnsdorff's rule II - Efficiency of Warnsdorff´s Rule
* The ultimate Knight's Tour page of Links
* The Knight's Tour
* Knight's Tours Using a Neural Network
Kanuunahaupitsi

**Kanuunahaupitsi** on epäsuoraan ammuntaan tarkoitettu tykki, jonka putken pituus on yli 30 kaliiperia ja joka kykenee ampumaan selvästi yli 45 asteen korotuskulmilla.

Suomen puolustusvoimien tykkinimikkeistö ei kuitenkaan tunne kanuunahaupitsia itsenäisenä nimikkeenä. Sen sijaan kenttätykit on jaoteltu ainoastaan kanuunoihin ja haupitseihin.
Sven Wollter

**Sven Justus Fredrik Wollter** (11. tammikuuta 1934 Göteborg – 10. marraskuuta 2020 Luulaja) oli ruotsalainen näyttelijä.

Wollter näytteli elokuvissa ja televisiossa 1960-luvulta asti. Hän esiintyi muun muassa Bo Widerbergin elokuvissa *[[Komisario Beck tähtäimessä]]* (1976) ja *[[Mies Mallorcalta]]* (1984) sekä Andrei Tarkovskin viimeisessä elokuvassa *Uhri* (1986). Wollterilla oli myös rooli John McTiernanin ohjaamassa yhdysvaltalaisessa elokuvassa *[[13. soturi]]* (1999). Håkan Nesserin kirjoihin perustuvassa *[[Van Veeteren]]* -sarjassa hän esitti nimiosaa.

Wollter oli pitkäaikainen Ruotsin kommunistisen puolueen jäsen. 

Wollter kuoli saatuaan COVID-19-tartunnan. Hän sairasti keuhkoahtaumatautia.

## Lähteet

## Aiheesta muualla
* ”Jag har lämnat barnen ensamma med sina smärtor.”  *Dagens Nyheter* 3.3.2003.
* 
*
Peter Sutherland

**Peter Denis Sutherland**, KCMG (25. huhtikuuta 1946 – 7. tammikuuta 2018) oli irlantilainen liikemies ja diplomaatti sekä Fine Gael -puolueen poliitikko.

Sutherland oli koulutukseltaan lakimies. Hän toimi Irlannin *Attorney Generalina* 1981–1984 ja oli Irlannin EU-komissaarina Jacques Delorsin ensimmäisessä komissiossa 1985–1989 vastuullaan sosiaaliasiat ja kilpailukyky. Hän oli GATTin ja vuosina 1993–1995 Maailman kauppajärjestön (WTO) pääjohtaja.

Sutherlandin muihin vastuutehtäviin kuului neuvonantajan paikka kansainvälisissä asioissa Hongkongin hallintoelimessä 1998–2005, Yhdistyneiden kansakuntien (YK) hyväntahdon lähettiläänä, Pyhän istuimen (paavin) talousneuvonantajana, Navarran yliopiston IESE Business Schoolissa ja London School of Economicsin hallintoneuvoston puheenjohtajana vuodesta 2006. Hän oli myös YK:n pääsihteeri Kofi Annanin nimittämänä erityislähettiläänä siirtolaisuusasioissa.

Sutherman oli Britannian Goldman Sachsin hallituksen puheenjohtaja ja toimi vuoteen 2009 myös BP:n hallituksen puheenjohtajana. Hän oli myös Royal Bank of Scotlandin johtajia ja toimi ABB:n hallituksessa.

Sutherland oli Bilderberg-ryhmän johtokomiteassa, Trilateraalisen komission puheenjohtaja sekä European Round Table of Industrialistsin varapuheenjohtaja.

Sutherland tunnettiin erityisen avoimen maahanmuuttopolitiikan ajamisesta Euroopan unionissa. Hänen mukaansa Euroopan unionin eri kansallisuuksien tulisi luopua yhdenmukaisuudestaan ja siirtyä monikulttuurisuuteen.

## Lähteet

## Aiheesta muualla

*
Mats Arehn

**Mats Arehn** (s. 19. kesäkuuta 1946, Tukholma) on ruotsalainen elokuvaohjaaja.

Arehn on ohjannut muun muassa elokuvat* Mies josta tuli miljonääri* (1980), *Istanbul* (1986) sekä osittain Suomessa kuvatun *Valkoisia valheita* (1995).
The Chess Monthly

**The Chess Monthly** oli lyhyen aikaa Yhdysvalloissa julkaistu shakkilehti. Sitä julkaistiin vuodesta 1857 vuoteen 1861. Lehteä toimitti diplomaatti ja lingvistiikan professori Daniel Willard Fiske sekä jonkun aikaa Paul Morphy. Eugene B. Cook (1830–1915) ja Sam Loyd pitivät lehden shakkiongelmapalstaa. Lehteä ilmestyi ainoastaan viisi numeroa, mutta se muistetaan silti Tr. Silas Mitchellin artikkelisarjasta, jossa hän paljasti shakkia pelaavan Turkkilaisen toimintaperiaatteen.

## Lähteet
* 
* 
* Gerald M. Levitt, *The Turk, Chess Automaton*. McFarland and Company Inc. Publishers, Jefferson, Pohjois-Carolina, 2000. 
* Moravian Chess Publishing House Volume Listing.
Stefanie Gottschlich

**Stefanie Gottschlich** (s. 5. elokuuta 1978 Wolfsburg) on entinen saksalainen jalkapalloilija, pelipaikaltaan puolustaja. Hän teki maajoukkuevuosinaan (1997–2006) kolme maalia ja pelasi 43 ottelua. Arvokisoissa hän oli mukana Saksan pronssijoukkueessa Sydneyn olympialaisissa 2000 ja oli lisäksi mukana juhlimassa maailmanmestaruutta vuonna 2003, joka oli myös Saksan ensimmäinen naisten maailmanmestaruus.
Kristin Bekkevold

**Kristin Bekkevold** (s. 19. huhtikuuta 1977 Gjøvik, Oppland, Norja) on norjalainen entinen jalkapalloilija. Hän kuului maajoukkueeseen, joka voitti kultaa vuoden 2000 kesäolympialaisista Sydneystä.

## Lähteet
Gro Espeseth

**Gro Espeseth** (s. 30. lokakuuta 1972) on entinen norjalainen jalkapalloilija.

Espeseth pelasi urallaan IL Sandvikenissä ja Trondheims-Ørn SK:ssä. Maajoukkueessa hän pelasi yhteensä 105 ottelua. Hän oli arvokilpailuissa voittamassa Norjalle olympiakultaa Sydneystä 2000, pronssia Atlantasta 1996. MM-kilpailuissa hän saavutti hopeaa Kiinassa 1991 ja oli lisäksi Ruotsissa 1995 voittamassa Norjalle sen ensimmäistä maailmanmestaruutta.

## Saavutukset
### Olympialaiset
*Atlanta 1996 - Pronssia
*Sydney 2000 - Kultaa

### MM-kilpailut
*Kiina 1991 - Hopeaa
*Ruotsi 1995 - Kultaa
Lux Radio Theater

**Lux Radio Theater** oli radioantologiasarja, jota esitettiin Yhdysvalloissa 1934–1955. Sarjan alkuvaiheessa ohjelmisto koostui Broadway-esitysten radioon sovitetuista versioista ja myöhemmin elokuvasovituksista. Sarjaa lähetettiin aluksi NBC Blue Networkin asemien kautta (1934–1935). Sieltä se siirtyi CBS:lle (1935–1954) ja sarjan päätösvuodet lähetettiin NBC:n radioverkossa (1954–1955).

Sarjan kuunnelmiin pyrittiin saamaan samat näyttelijät kuin elokuvaversioissakin, joten näyttelijäkaarti oli erittäin nimekäs. Näyttelijöiden joukossa olivat muun muassa Abbott ja Costello, Lauren Bacall, Lucille Ball, Ethel Barrymore, John Barrymore, Lionel Barrymore, Ingrid Bergman, Humphrey Bogart, Charles Boyer, James Cagney, Claudette Colbert, Ronald Colman, Gary Cooper, Joseph Cotten, Joan Crawford, Bing Crosby, Bette Davis, James Stewart, Shirley Temple, Gene Tierney, Spencer Tracy, John Wayne, Jane Wyman, Orson Welles ja Loretta Young. Ohjelman isäntänä toimi Cecil B. DeMille.

Sarja on päässyt Radio Hall of Fameen.

*Lux Radio Theaterista* tehtiin omat versiot myös Etelä-Afrikassa (1950–1985) ja Australiassa (1939–1951, 1955–1956).

## Lähteet

## Aiheesta muualla

*Lux Radio Theaterin jaksoja kuunneltavissa/ladattavissa Internet Archivessa
*Luettelo Lux Radio Theaterin jaksoista
Nicole Brandebusemeyer

**Nicole Brandebusemeyer** (s. 9. lokakuuta 1974 Georgsmarienhütte) on entinen saksalainen jalkapalloilija, pelipaikaltaan keskikenttäpelaaja. Hän kuului pronssia voittaneeseen Saksan joukkueeseen Sydneyn olympialaisissa 2000. Maajoukkueessa hän oli mukana lisäksi MM-kisoissa 1999.

Seuraurallaan hänen suurimmat saavutukset olivat Bundesliigan, cupin ja supercupin mestaruus vuonna 1997 ja Eredivisien mestaruus vuonna 1991.

## Lähteet
*Profiili DFB:n sivuilla
Oulun kaupunginjohtaja

**Oulun kaupunginjohtajan** tehtävä on johtaa Oulun kaupunginhallituksen alaisena kaupungin strategista toimintaa, taloudenhoitoa ja muuta hallintoa. Kaupunginjohtaja vastaa myös seutuyhteistyöstä ja viestinnästä.

Kaupunginjohtajan toimialaan kuuluvat kaupungin toiminnan ja talouden yleissuunnittelu, elinkeinoasiat, valmiussuunnittelu, talousarvion valmistelu ja sen noudattamisen valvonta, sisäinen valvonta sekä taloushallintoon liittyvät asiat yleensä ja riippumatta siitä mitä lautakuntaa, virastoa tai laitosta asia koskee. Lisäksi kaupunginjohtajan toimialaan kuuluvat kaupungin Ouluseutu Yrityspalvelut -palveluyksikön ja hankintalautakunnan johtaminen.

Aiemmin Oulun kaupungilla oli myös kaksi apulaiskaupunginjohtajaa, jotka vastasivat palveluiden järjestämisestä sekä niiden tuottamisesta ja omistajapolitiikasta. Oulu on sittemmin luopunut organisaatiomuutoksessa apulaiskaupunginjohtajista ja hallintojohtajista. Kaupunginjohtajan varahenkilönä toimii konsernijohtaja.

## Luettelo kaupunginjohtajista

## Aiemmat pormestarit

Lähde (1611–2000)

## Lähteet
Joseph Friedrich von Racknitz

**Joseph Friedrich von Racknitz** (1744–1818) oli Steiermarkista Saksasta kotoisin ollut Racknitzin vapaaherra, joka asui Dresdenissä ja toimi korkea-arvoisena virkamiehenä. Nykyään hänet tunnetaan lähinnä pamfletistaan *Ueber den Schachspieler des Herrn von Kempelen, nebst einer Abbildung und Beschreibung seiner Sprachmachine*, joka käsitteli Wolfgang von Kempelenin rakentamaa, Turkkilaiseksi kutsuttua shakkiautomaattia. Racknitz käsitteli oletetun automaation toimintaperiaatetta esittäen omia arveluitaan aiheesta sekä oletuksen, että kyseessä oli huijaus. Pamflettia havainnollistettiin kuvituksella.

Racknitzilla oli myös laaja hyönteiskokoelma. Yli 5&nbsp;000 näytettä sisältävää kokoelmaa säilytetään nykyään eräässä saksilaisessa museossa.

## Lähteet

* Tom Standage: *The Turk: The Life and Times of the Famous Eighteenth-Century Chess-Playing Machine*. New York City: Walker and Company, 2002. 
* Gerald M. Levitt: *The Turk, Chess Automaton*. Jefferson, Pohjois-Carolina: McFarland and Company Inc. Publishers, 2000.
Leena Puranen

**Leena Puranen** (s. 16. lokakuuta 1986) on suomalainen naisjalkapalloilija, joka edustaa Damallsvenskanin Jitex BK:ta. Hän pelaa niin sanotulla ”kymppipaikalla”. Puranen edustaa myös Suomen naisten jalkapallomaajoukkuetta. Hän on pelannut maajoukkueessa heinäkuun 2013 loppuun mennessä 55 ottelua ja tehnyt kuusi maalia. Hän kuului Suomen joukkueeseen EM-kilpailuissa 2013 mutta ei päässyt siellä pelaamaan yhtään ottelua. Alle 20-vuotiaiden MM-kisoissa 2006 Puranen kuului Suomen joukkueen aloituskokoonpanoon kuten myös alle 19-vuotiaiden EM-kisoissa 2005 Suomen selviytyessä välieriin.

Suomessa Puranen pelasi muun muassa FC Unitedissa ja HJK:ssa, joissa hän voitti Suomen cupin kolmesti vuosina 2005–2007. Kauden 2007 päätteeksi hän siirtyi HJK:sta Ruotsiin KIF Örebrohon. Lokakuussa 2008 hän siirtyi toiseen Ruotsin pääsarjaseuraan Hammarby IF:ään.

## Lähteet
* Leena Puranen Palloliiton sivuilla

### Viitteet
Pyöräily kesäolympialaisissa 2004

**[[Kesäolympialaiset 2004|Ateenan kesäolympialaisissa 2004]]** kilpailtiin kaikkiaan 18 pyöräilylajissa. Maantiepyöräily järjestettiin Ateenan kaduilla, ratapyöräily Olympiavelodromilla ja maastopyöräily Parnitha-vuorella.

## Maantiepyöräily
### Miesten maantieajo

### Miesten aika-ajo

Alkuperäinen voittaja Tyler Hamilton antoi kilpailun jälkeen dopingnäytteen, joka sisälsi merkkejä veridopingin käytöstä. Hän sai kuitenkin pitää kultamitalin, koska näytteen tutkinut laboratorio oli jäädyttänyt B-näytteen, eikä sitä voitu tutkia sääntöjen mukaisesti. Vuonna 2011 Hamilton tunnusti käyttäneensä dopingia uransa aikana. Vuonna 2012 Kansainvälinen olympiakomitea hylkäsi Hamiltonin suorituksen ja jakoi mitalit uudestaan.

### Naisten maantieajo

### Naisten aika-ajo

## Ratapyöräily

## Maastopyöräily

## Mitalitaulukko

## Lähteet
*Sports123 Road Cycling 
*Sports123 Track Cycling  
*Sports123 Mountain Biking 

### Viitteet
Obbe Philips

**Obbe Philips** (noin 1500–1568) oli yksi varhaisen mennoniittaliikkeen johtohahmoista.

Philips oli katolisen papin avioton poika. Aikuisena hänestä tuli lääkäri, joka harjoitti ammattiaan Leeuwardenissa. Siellä eräs anabaptismin kannattaja surmattiin uskonsa vuoksi, mikä sai Philipsin kiinnostumaan liikkeestä ja sai hänet liittymään siihen. Hän vaikutti yhdessä veljensä Dirk Philipsin, joka aiemmin oli fransiskaanimunkki, kanssa kastajaliikkeen rauhanomaisen suunnan kehitykseen. Alkuun liikkeen kannattajia kutsuttiinkin 'obbelaisiksi'. Noin vuonna 1540 Philips kuitenkin luopui liikkeen johdosta ja merkittävimmäksi nousi Menno Simons, josta Philips oli tehnyt vanhimman eli piispan vuonna 1537.

## Lähteet
* 

### Viitteet
Pantografi

**Pantografi** (kreik. *pan*, kaikki ja *graphos*, piirtää) eli suhdepiirrin tai suhdeharppi on karttojen ja piirustusten jäljentämistä varten suunniteltu laite. Jäljentäessä voidaan mittakaavaa muuttaa. Mekaaninen pantografi muodostuu toisiinsa liitetyistä tangoista. Kun A:ta kuljetetaan kuviota pitkin, B piirtää samanlaisen kuvion. 

*Optinen pantografi* muodostaa kopion valaistusta kuvasta lasilevylle, ja se voidaan piirtää läpinäkyvälle paperille tai valottaa valokuvauspaperille. 

*Avaruuspantografilla* voidaan tehdä pienoismallista suurikokoinen veistos tai päinvastoin.

Pantografin voi tehdä myös puusta tai pahvista.

## Lähteet
* Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .
* Rantala, Risto (toim.): Perustieto. Akateemisen tietosanakirja. Otava 1993. 
### Viitteet

## Aiheesta muualla

*Pantografin teko-ohje
Hurrikaani Erika (2003)

**Hurrikaani Erika** oli viides nimetty trooppinen myrsky vuoden 2003 Atlantin hurrikaanikaudella ja tuon kauden kolmas trooppinen hirmumyrsky. Se riehui Meksikonlahdella ja sen ympäristössä 14.–17. elokuuta 2003 ja iski maihin Meksikon koillisnurkassa 16. elokuuta.

Erikaa ei aluksi edes luokiteltu hurrikaaniksi, mutta tutkakuvien perusteella laskettiin jälkikäteen, että sen tuulennopeus ylitti voimakkaimmillaan juuri ja juuri hurrikaanin rajan. Saffirin–Simpsonin hurrikaaniasteikolla se luokiteltiin voimakkaimmillaankin 1. luokkaan.

Toisin kuin tuhoisimpien hurrikaanien kohdalla, Erikan nimeä ei ole jäädytetty, vaan se oli ollut jo eräällä vuoden 1997 hurrikaanilla, ja vuoden 2009 viides nimetty myrsky oli jälleen Erika.

Erika ja siihen liittyneet rankkasateet aiheuttivat tuhoja Meksikossa ja Yhdysvaltojen Floridassa.
Erikan tieltä evakuoitiin Meksikonlahdella 51 öljynporauslauttaa. Kaksi ihmistä sai surmansa Meksikon puolella, kun heidän autonsa ajautui sillalta jokeen tulvaveden mukana. Matamorosin alueella Meksikossa sateet aiheuttivat mutavyöryjä ja tuuli repi monia kattoja.

## Lähteet
Dirk Philips

**Dirk Philips** (1504–1568) oli yksi varhaisen mennoniittaliikkeen johtohahmoista.

Philips syntyi papin aviottomanan poikana Leeuwardenissa. Hänestä tuli fransiskaanimunkki, mutta hän liittyi anabaptisti-liikkeeseen yhdessä veljensä Obbe Philipsin kanssa erään anabaptistin marttyyrikuoleman tehtyä heihin vaikutuksen. Yhdessä veljensä kanssa he voimistivat rauhanomaista kastajaliikettä. Kuten Menno Simons, myös Philips kannatti jalkojenpesuseremonian käyttöä.

## Lähteet
* 

### Viitteet
Vilho Nuoreva

**Vilho Nuoreva** (3. lokakuuta 1905 Helsinki – 17. huhtikuuta 1998 Helsinki) oli Helsingin NMKY:n nuorisosihteeri 1920-luvulla ja myöhemmin johtaja. Hän toi muun muassa koripallon ja kerhotoiminnan Suomeen.

Nuoreva nimettiin Suomen koripallon Hall of Fameen vuonna 2019.

## Lähteet
Yöperhonen (elokuva)

**Yöperhonen** (*La Chienne*) on Jean Renoirin ohjaama ranskalainen draamaelokuva vuodelta 1931. Se on Renoirin toinen äänielokuva, ja jotkut kriitikot pitävät sitä Renoirin varhaisimpana mestariteoksena.

Kuvauksessa Renoir käyttää peilejä ja heijastumia korostamaan tekopyhyyttä ja ihmisten välisiä mutkikkaita riippuvuussuhteita. Tarina kertoo vanhenevasta toimistotyöntekijästä Maurice Legrandista, jolla on ankara vaimo, ja nuoresta Lucienne ”Lulu” -nimisestä naisesta, jota Legrand auttaa kadulla. Heidän välilleen syntyy suhde, jonka motiiveina ovat Lulun poikaystävän ahneus ja Legrandin pako arjesta.

## Näyttelijät

## Myöhempi maine
*[[The New York Times]]in* kriitikot valitsivat *Yöperhosen* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Kappelshamn

**Kappelshamn** on pientaajama () Gotlannin saaren pohjoisosassa, Ruotsissa. Vuoden 2000 lopussa pientaajamassa oli 124 asukasta ja vuoden 2005 lopussa asukkaita oli 112. Tuoreimpien vuoden 2010 lopun tietojen mukaan Kappelshamnin pientaajama oli pinta-alaltaan 72 hehtaaria ja sen asukasluku oli 115. Väestötiheys oli siten 159,7 as./km².

Kappelshamnissa on muun muassa satama, ravintola, kauppa, kahvila, uimaranta ja leirintäalue. Jalkapalloseura Kappelshamns IK on kotoisin Kappelshamnista. Myös moottoriurheilurata Gotland Ring sijaitsee alueella.

## Lähteet

## Aiheesta muualla
* Kappelshamn.se
Heinämaa (täsmennyssivu)

**Heinämaa** voi tarkoittaa seuraavia:

* Heinämaa, Orimattilan kylä
* Heinämaa, suomenkielinen sukunimi. Tunnettuja nimenkantajia ovat:
** Alli Heinämaa, opettaja, Heinolan museon perustaja ja kehittäjä
** Anna Heinämaa (s. 1961), kirjailija
** Sara Heinämaa (s. 1960), professori, Anna Heinämaan sisko
** Siviä Heinämaa (1877-1949), lastenkirjailija
Heavy Horses

**Heavy Horses** on brittiläisen Jethro Tull -yhtyeen yhdestoista studioalbumi, joka julkaistiin huhtikuussa 1978. Se jatkaa edellisalbumi *[[Songs from the Wood]]in* tyyliä, jossa yhdistyvät progressiivinen rock sekä folkrock. Levy ylsi top 20:een sekä Britanniassa että Yhdysvalloissa.

## Albumin tyyli

Ian Andersonin sanoitukset kertovat tällä levyllä realistisista aiheista edellislevyn metsän taruolentojen ja myyttejen sijaan. Albumin teemana ovat maaseudun elämä ja sen muutokset ja uhat nykymaailmassa. Esimerkiksi albumin nimikappale kertoo hevosen syrjäyttämisestä työjuhtana. Levyn nimi ja nimikappale viittaavat Englannin maaseudun työhevosiin.

Musiikillisesti *Heavy Horsesia* on sanottu Jethro Tullin albumeista monimutkaisimmaksi. Sanoitusten ohella myös levyn sävellykset ovat melankolisia. Edellisalbumi *Songs from the Woodiin* verrattuna solisti Ian Andersonin äänen on sanottu kehittyneen rajumpaan ja karheampaan suuntaan. Samalla itse yhtyeen soiton on sanottu olevan ”tiukempaa” kuin *Songs from the Woodilla*. Mukana on vaikutteita englantilaisesta kansanmusiikista, mikä ilmenee melodioissa, akustisissa kitaroissa, mandoliineissa sekä Andersonin huilunsoitossa.

Curved Air -yhtyeen Darryl Way soittaa viulua kappaleissa ”Acres Wild” ja ”Heavy Horses”.

## Kappaleet
Kaikki kappaleet kirjoittanut Ian Anderson.

### A-puoli
#
#
#
#
#

### B-puoli
#
#
#
#

### Remasteroidun painoksen (2003) bonuskappaleet
#
#

## Kokoonpano
### Jethro Tull
*Ian Anderson – laulu, huilu, mandoliini, akustinen kitara
*Martin Barre – kitara
*Barriemore Barlow – rummut, lyömäsoittimet
*John Evan – piano, urut
*John Glascock – bassokitara
*David Palmer – kirkkourut, kosketinsoittimet, orkesterisovitukset

### Vierailijat
*Darryl Way – viulu (kappaleissa 2 ja 8)

## Lähteet
Vitjaz

**Vitjaz** () on usean Venäjän laivastossa palvelleen aluksen nimi. Nimensä ne ovat saaneet venäläisen kansanperinteen samannimisen tarusankarin mukaan.

* *[[HMS Cossack (1854)|Vitjazin]]* piti olla 1&nbsp;965 tonnin höyrykäyttöinen potkurilla varustettu korvetti
* *Vitjaz* oli Porissa 1862 valmistunut 2&nbsp;350 tonnin korvetti
* *Vitjaz* oli Pietarissa 1884 valmistunut ja Kaukoidässä 1893 haaksirikkoutunut risteilijä
* *Vitjaz* oli Saksassa 1939 valmistunut Neuvostoliiton tiedeakatemian tutkimusalus, joka on nykyään museoaluksena Kaliningradissa.

## Lähteet
Charlie Finn

**Charlie Finn** (s. 18. syyskuuta 1981 Milwaukee, Wisconsin, Yhdysvallat) on yhdysvaltalainen näyttelijä, joka tuli tunnetuksi elokuvasta *[[Rolling Kansas]]* ja myöhemmin vierailevastaan roolista televisiosarjassa *[[Life on a Stick]]* vuonna 2005. Hänet muistetaan myös Spudin ääniroolista Disneyn animaatiosarjassa *[[Jake Long – amerikkalainen lohikäärme]]* sekä tilannekomediasarjasta *[[Help Me Help You]]*.

## Aiheesta muualla
* BuddTV 
* TV.com  
* Voice Chasers
Rodney Saulsberry

**Rodney Jerome Saulsberry** (s. 11. heinäkuuta 1956 Detroit, Michigan, Yhdysvallat) on yhdysvaltalainen näyttelijä ja ääninäyttelijä, joka on julkaissut muun muassa kaksi kirjaa "You Can Bank on Your Voice" ja "Step Up to the Mic!", jotka käsittelevät ääninäyttelemistä.

## Ura
Saulsberry syntyi Detroitissa, jossa hän myös opiskeli yliopistossa. Muutettuaan Kaliforniaan hän teki pitkään cameorooleja televisiosarjoihin 1980-luvulta aina 1990-luvulle asti, jonka aikana Saulsberry kiinnostui äänityöstä. Enimmäkseen hän on toiminut mainosäänenä useille televisio- ja radiokanaville, sekä äänittänyt satoja trailereita. Näiden ohella Saulsberry on lainannut ääntään animaatioihin 1990-luvulta lähtien, joista hänet muistetaan parhaiten Robbie Robertsonin ääniroolista Hämähäkkimiehessä, joka lukeutui 1990-luvun suosituimpiin animaatioihin. Lisäksi Saulsberry on ollut mukana muun muassa eri animaatioelokuvien, kuten Leijonakuninkaan laulukuorossa.

Erityisesti hän nousi julkisuuteen julkaistuaan ensimmäisen kirjansa Yhdysvalloissa "You Can Bank on Your Voice" vuonna 2004 ja toisen "Step Up to the Mic!" maaliskuussa 2007.

## Aiheesta muualla
* Voice Chasers
Viherpesu

**Viherpesu** () on pinnallista ympäristöystävällisyyttä, joka ei ulotu mainontaa tai retoriikkaa syvemmälle. Termi on alun perin johdettu englanninkielisestä ilmauksesta *whitewash* (), joka tarkoittaa ”virheiden peittämistä tai salaamista”.

Viherpesua harrastavat erityisesti yritykset, joilla on selkeästi haitallinen vaikutus ympäristöön. Nämä yritykset pyrkivät puhdistamaan mainettaan viestittämällä halua parantaa ympäristön tilaa. Viherpesussa tuotetaan assosiaatioita, jotka liittyvät toiminnan puhtauteen ja ekologisuuteen ilman, että toimintatapoja merkittävästi muutetaan.

## Katso myös
* Pinkkipesu
* Urheilupesu

## Lähteet

## Aiheesta muualla
*https://www.greenwash.earth/
Varjag

**Varjag** (), on ollut usean Venäjän ja Neuvostoliiton laivastoissa palvelleen sotalaivan nimenä.

* Varjag (1862), korvetti
* Varjag (1899), panssarikansiristeilijä
* Varjag (1965), Kynda-luokan ohjusristeilijä
* Varjag, Admiral Kuznetsov -luokan lentotukialus
* Varjag (1983), Slava-luokan ohjusristeilijä.
Monza e Brianzan maakunta

**Monza e Brianzan maakunta** eli **Monzan ja Brianzan maakunta** (, paikallisella murteella *Pruvincia de Mùnscia e de la Briansa*) on maakunta Lombardian hallintoalueella Pohjois-Italiassa.

Monza e Brianzan maakunnan pinta-ala on 405&nbsp;km2, ja asukkaita siellä on vajaat 900&nbsp;000. Maakunnassa on 55 kuntaa, ja sen pääkaupunki on Monza.

## Historia
Monza e Brianzan maakunta perustettiin vuonna 2009, se jaettiin Milanon maakunnasta. Päätös uudesta maakunnasta oli tehty vuonna 2004.

## Maantiede
Monza e Brianzan maakunta käsittää Brianzan alueen eteläosat. Monzan lisäksi muita suuria kaupunkeja ovat Seregno, Desio ja Lissone.

## Lähteet

## Aiheesta muualla

* http://www.provincia.mb.it
Keone Young

**Keone J. Young** (s. 6. syyskuuta 1947 Honolulu, Havaiji) on yhdysvaltalainen näyttelijä, joka on tehnyt uransa aikana pääasiassa vieraileviarooleja useissa televisiosarjoissa, joista merkittävimmät ovat olleet Tunteissa ja tuoksuissa, sekä Deadwoodissa. Lisäksi Young on tehnyt useita äänirooleja animaatioihin, kuten Action Force, Batman of the Future, Simpsonit, Hi Hi Puffy AmiYumi ja Jake Long – amerikkalainen lohikäärme.

Youngin isä on kiinalainen ja äiti japanilainen.

## Filmografia
### Elokuvat

### Televisiosarjat

### Ääninäyttely videopeleissä

## Aiheesta muualla
* Voice Chasers
M/S Ursine

**M/S Ursine** () on luxemburgilaisen Waterways SA:n omistama ro-ro-rahtialus. Alus on rakennettu vuonna 1978 Öresundvarvetin telakalla Landskronassa, Ruotsissa. Kuollutta painoa laivalla on 7&nbsp;959 tonnia. *Ursine* on rekisteröity Belgian lipun alle ja sen kotisatama on Antwerpen. Nykyisin P&O Ferries liikennöi aluksella reitillä Hull–Rotterdam.

Ursinen sisaraluksia ovat M/S Vulpine ja M/S Equine.

## Käyttöhistoria

27. elokuuta 1978 alus laskettiin vesille ja 29. joulukuuta se luovutettiin Partrederi Ab Nordsjöfraktin omistukseen, joka rekisteröi sen Ruotsin lipun alle nimellä *Britta Oden*. Kotisatamaksi tuli Skärhamn. Tämän jälkeen alus aloitti Oden Linesin Ruotsin ja Englannin välisessä liikenteessä. Marraskuussa 1982 alus aikarahdattiin Tor Linen liikenteeseen. Tammikuussa 1988 Britta Oden meni saksalaiselle Neue Flensburger Schiffbau-Gesellschaftin telakalle Flensburgiin, jossa alusta pidennettiin, koneet vaihdettiin ja rakennettiin ylimääräinen kansi. Alun perin aluksen pituus oli 143,26 metriä, leveys 21,25 metriä ja syväys 5,2 metriä. Koneina oli kaksi 16-sylinteristä B&W Alphaa. Tammikuussa alus sai myös nimen *Tor Scandia*. Lokakuussa 1998 alus nimettiin jälleen Britta Odeniksi. Rahtaajana jatkoi edelleen Tor Line.

Vuonna 2000 Britta Oden aikarahdattiin Flota Suardiazin liikenteeseen. Helmikuussa 2003 alusta käytettiin Britannian puolustusministeriön sotatarvikekuljetuksissa. Muut ruotsalaisomisteiset ro-ro-alukset sotatarvikekuljetuksissa olivat M/S Tor Anglia (DFDS/Tor Line), M/S Vikingland (Swedish Orient Line), M/S Stena Shipper (Stena RoRo), M/S Gute (Rederi AB Gotland), M/S Anna Oden ja M/S Eva Oden (B&N). Lokakuussa 2003 Cobelfret osti aluksen ja tammikuussa 2004 asetti sen reitille Göteborg–Killingholme. 14. kesäkuuta 2005 alus aikarahdattiin DFDS:n liikenteeseen reitille Göteborg–Killingholme. Elokuussa Britta Oden siirtyi takaisin Cobelfretin liikenteeseen ja linjalle Zeebrugge–Purfleet. Kesäkuussa 2006 luxemburgilainen Waterways SA osti aluksen ja rekisteröi sen Panaman lipun alle. 1. heinäkuuta alus aloitti liikennöinnin Dartfordin ja Vlissingenin välillä. Lokakuussa alus sai nykyisen *Ursine* -nimensä. Lokakuussa 2007 alus aikarahdattiin espanjalaisen Acciona Trasmediterranean liikenteeseen. Lokakuussa 2007 Ursine aikarahdattiin P&O Ferriesin Hullin ja Rotterdamin väliseen liikenteeseen. Nykyisin alus on Belgian lipun alla.

## Lähteet

## Aiheesta muualla
*Fakta om Fartyg – M/S Britta Oden 
*The ferry site – M/F Ursine
Compasso d’Oro

**Compasso d’Oro** on italialainen muotoilupalkinto, jonka myöntää Italian teollisen muotoilun yhdistys ADI. Kolmen vuoden välein jaettava palkinto on Italian merkittävin ja myös kansainvälisesti arvostettu. Palkittavan tuotteen on oltava Italiassa valmistettu, mutta suunnittelija voi olla ulkomaalainen. Palkinnon perustamisesta 1954 teki aloitteen italialainen arkkitehti Giò Ponti. 

Palkittuihin kuuluu mm. Massimo Vignelli (1964 ja 1998). Suomalaisista Compasso d’Oron ovat saaneet Kaj Franck (elämäntyöstä 1957), Harri Koskinen (Muu-tuoli 2004) ja Eero Aarnio (Trioli-lastentuoli 2008).   

## Lähteet
* "Eero Aarnio palkittiin Italiassa", Helsingin Sanomat 28.6.2008 s. C1

## Aiheesta muualla

*ADI homepage *Associazione per il Disegno Industriale* -sivusto 
*DolceVita  elämäntyylin internetsivusto

### Kirjallisuutta
*
Giò Ponti

**Giò Ponti**  (18. marraskuuta 1891 Milano, Italia – 16. syyskuuta 1979 Milano) oli italialainen arkkitehti ja muotoilija. Hän oli yksi 1900-luvun merkittävimmistä italialaisista alallaan. Vuonna 1928 Ponti alkoi julkaista arkkitehtuuri- ja muotoiluaiheista *[[Domus (aikakausilehti)|Domus]]*-lehteä, ja 1941 *[[Stile (aikakausilehti)|Stile]]*-lehteä. Hänen perustamastaan Monzan biennaalista kehittyi myöhemmin muotoilualan tärkeimpiin kansainvälisiin tapahtumiin kuuluva Milanon triennaali. Ponti oli aloitteentekijänä myös, kun italialainen muotoilupalkinto Compasso d'Oro 1954 perustettiin.

Pontin parhainta luomiskautta oli 1950-luku. Vuonna 1956 hän suunnitteli Milanon uudeksi maamerkiksi muodostuneen Pirelli-yhtiön pilvenpiirtäjän yhdessä Pier Luigi Nervin kanssa. Seuraavana vuonna julkaistiin kevyt pikkutuoli *Superleggera*. Italian lisäksi Pontin suunnittelemia rakennuksia on Tukholmassa, New Yorkissa, Brasiliassa ja Lähi-idän maissa.

*Domus*-lehtensä ja Milanon triennaalin myötä Pontilla oli 1930-luvulta lähtien merkittävä rooli myös suomalaisen taideteollisuuden esittelemisessä kansainvälisille yleisöille. Hän oli teollisuustaiteen liitto Ornamon kunniajäsen.

## Lähteet

## Aiheesta muualla
Eddie Guzelian

**Eddie Guzelian** (s. 27. heinäkuuta 1976 Oregon) on yhdysvaltalainen käsikirjoittaja ja animaattori, joka on enimmäkseen työskennellyt Disneyn tuottamissa elokuvissa ja animaatiosarjoissa käsikirjoittajana. Hän on myös käsikirjoittanut muutamia jaksoja Warner Bros. Animationin tuottamiin Xiaolin Showdowniin ja Legion of Super Heroesiin.

## Filmografia
### Elokuvat
* Nalle Puh ystävää etsimässä (1997)
* Mickey's Once Upon a Christmas (1999)
* Tiikerin oma elokuva (2000)
* Pieni merenneito II: Atlantiksen salaisuus (2000)
* Lilo & Stitch 2 (2005)
* Tuhkimo 3 – Taikansa kutakin (2007)

### Televisiosarjat
* Herkules (1997)
* Buzz Lightyear of Star Command (2000)
* Jätti-robotti ja punapää (2001)
* Disneyn Tarzanin legenda (2001)
* Fillmore (2002–2003)
* Kim Possible (2003)
* Xiaolin Showdown (2004)
* Jake Long – amerikkalainen lohikäärme (2005–2007)
* Unfabulous (2005)
* Brandy ja herra Whiskers (2006)
* Ned's Declassified (2006–2007)
* Legion of Super Heroes (2007)
* The Secret Saturdays (2008)
* Power Rangers: RPM (2009)

## Aiheesta muualla
* 
* 
* The New York Times
Guitar Hero: On Tour

**Guitar Hero: On Tour** on Vicarious Visionsin kehittämä ja Activisionin julkaisema ''Guitar Hero'' -pelisarjaan kuuluva musiikkipeli. Peli julkaistiin Nintendo DS:lle vuonna 2009.

## Kappaleet

### 1. Burnt Copies
* OK Go – ”Do What You Want”
* Blink-182 – ”All The Small Things”
* No Doubt – ”Spiderwebs”
* Jet – ”Are You Gonna Be My Girl”
* Twisted Sister – ”We’re Not Gonna Take It”

### 2. Raise to the top
* Smash Mouth – ”All Star”
* Nirvana – ”Breed”
* Rick Springfield – ”Jessie’s Girl”
* Pat Benatar – ”Hit Me With Your Best Shot”
* Maroon 5 – ”This Love”

### 3. Buried Treasures
* Los Lonely Boys – ”Heaven”
* Bloc Party – ”Helicopter”
* The Doodie Brothers – ”China Grove”
* Kiss – ”Rock and Roll All Nite”
* Daughtry – ”What I Want”

### 4. Nefarious Visions
* Steve Miller Band – ”Jet Airliner”
* Santana – ”Black Magic Woman”
* Stray Cats – ”Stray Cat Strut”
* ZZ Top – ”La Grange”
* Skid Row – ”Youth Gone Wild”

### 5. Battery Chargers
* Ozzy Osbourne – ”I Don’t Wanna Stop”
* Incubus – ”Anna Molly”
* Red Hot Chili Peppers – ”Knock Me Down”
* Stevie Ray Vaughan – ”Pride and Joy”
* Lynyrd Skynyrd – ”I Know a Little”

### Bonuskappaleet
* Freezepop – ”I Am Not Your Gameboy”
* Guns N’ Roses – ”Welcome To The Jungle”

## Lähteet

 

## Aiheesta muualla
* Suomalainen Guitar Hero yhteisö
Maceratan maakunta

**Maceratan maakunta** () on maakunta Marchen hallintoalueella Keski-Italiassa Adrianmeren rannalla.

Maceratan maakunnan pinta-ala on 2&nbsp;779&nbsp;km2 ja asukasluku noin 320&nbsp;000. Maakunta muodostuu 55 kunnasta, ja sen pääkaupunki on Macerata.

## Maantiede
Pääkaupungin lisäksi muita yli 15&nbsp;000 asukkaan kaupunkeja ovat Civitanova Marche, Recanati, Tolentino ja Potenza Picena.

Alueelle ovat tyypillisiä pikkukaupungit ja kumpuileva maasto: yli puolet maakunnasta on vuoristoa, viidennes kukkulamaastoa, kun taas tasankoa on vain rannikolla.

Maceratan maakunnan alueella on Monti Sibillinin kansallispuisto sekä kaksi luonnonsuojelualuetta: Abbadia di Fiastra ja Torrichio.

## Lähteet

## Aiheesta muualla

*Virallinen sivusto 


G.-LEOPARDI-002.jpg|Recanatin kaupunkia.